**Când totul se pierde**

*Elena Liliana Popescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ceasul nu s-a oprit dar orele

nu se mai văd marcate

pe cadranul timpului

ce stă pe loc, în contemplare.

Perspectiva nu s-a pierdut

dar obiectele nu se mai văd

delimitate pe întinderea pură

a spațiului - cel fără de nume.

Viața nu s-a sfârșit dar moartea

nu se mai vede la orizont

în așteptarea ființei ce se revolta

cândva, undeva, în țara uitării...

Totul este la locul său ca altădată

deși totul nu mai înseamnă nimic

când se pierde în spațiul fără de timp,

în timpul fără de spațiu...